Súradnice: 48°09′48″S 17°07′28″V﻿ / ﻿48,163461°S 17,12451°V﻿ / 48.163461; 17.12451

Sídlo na Račianskej 45 v Bratislave
**Úrad boja proti korupcii Prezídia Policajného zboru** bol "špecializovaný útvar Policajného zboru" zameraný na odhaľovanie trestných činov prijímania úplatku, podplácania, nepriamej korupcie a volebnej korupcie. Úrad nemal kompetencie v prípade korupcie príslušníkov Policajného zboru, úlohu prebrala Sekcia kontroly a inšpekčnej služby MV SR.

Činnosť Úradu
-------------

Úrad sídlil v Bratislave, okrem nej mal ďalšie 3 regionálne odbory: Západ (v Nitre), Stred (v Banskej Bystrici) a Východ (v Košiciach) s 5 vysunutými pracoviskami, ktoré spolu pokrývali všetky kraje Slovenska. Pri menovaní nového policajného prezidenta, Tibora Gašpara v máji 2012 minister vnútra Robert Kaliňák oznámil zámer zlúčiť Úrad boja proti korupcii s Úradom boja proti organizovanej kriminalite a vytvoriť "úrad na riešenie závažnej hospodárskej kriminality". Tento zámer bol uskutočnený v decembri 2012 kedy vznikla Národná kriminálna agentúra.

V rokoch 2005 až 2010 bol riaditeľom úradu Tibor Gašpar. V roku 2011 pracovalo na Úrade 154 príslušníkov Policajného zboru. V období 2010 až 2012 úrad viedol Peter Kovařík. Riaditeľom úradu v auguste 2012 bol plk. JUDr. Ján Bajla.

Vyšetrovanie káuz
-----------------

Z nedávnejších káuz bola Úradu priradená kauza údajného zneužitia cirkevných peňazí arcibiskupom Sokolom. V roku 2011 ukončil vyšetrovanie 824 prípadov z toho 156 skončilo návrhom na podanie obžaloby, 445 z nich bolo z rôznych dôvodov zamietnutých. Za rovnaký rok bolo zaevidovaných 792 prípadov, z čoho 29 patrilo do tzv. špeciálnej kategórie obsahujúcej sudcov, prokurátorov, poslancov NR SR, členov vlády a štátnych tajomníkov. Medzi obvinenými boli 3 prokurátori, 2 vyšetrovatelia PZ, 1 advokát a príslušník Ozbrojených síl SR. Pri majetkových kriminálnych činoch počas roka 2011 bola vzniknutá škoda vyčíslená na 9 311 840 977 € pričom obvineniu z nich čelilo 106 osôb.

Referencie
----------

1. 1 2 3   *Úrad boja proti korupcii Prezídia Policajného zboru* [online]. Bratislava: Ministerstvo vnútra Slovenskej republiky, [cit. 2012-08-01]. Dostupné online.
2. ↑   *Kontakty* [online]. Bratislava: Ministerstvo vnútra Slovenskej republiky, [cit. 2012-08-01]. Dostupné online.
3. 1 2   *Kaliňák vymenoval nového policajného prezidenta Gašpara* [online]. Denník SME, 15.5.2012, [cit. 2012-05-31]. Dostupné online.
4. ↑   *Podpísal fiasko akciu. Dnes šéfuje elitným policajtom* [online]. Hospodárske noviny, 12.09.2013, [cit. 2013-09-12]. Dostupné online.
5. 1 2 3 4 5   *Vyhodnotenie činnosti* [online]. Bratislava: Ministerstvo vnútra SR, [cit. 2012-08-01]. Dostupné online.
6. ↑   Minister vnútra Roman Mikulec dočasne poveril vedením Policajného zboru Petra Kovaříka. *dennikn.sk* (Bratislava: N Press), 2020-08-31. Dostupné online [cit. 2020-08-31]. ISSN 1339-844X.
7. ↑  TÓDOVÁ, Monika. *Sokola preverí protikorupčný úrad* [online]. Petit Press, 25.7.2012, [cit. 2012-07-31]. Dostupné online.

Externé odkazy
--------------

* Stránka Úradu

| * z
* d
* u
Policajný zbor |
| --- |
| Prezident Policajného zboru | 
* plk. Ľubomír Solák
* (zoznam)
* (kategória)

 |
| Civilné riadenie | 
* Ministerstvo vnútra
* Minister Matúš Šutaj Eštok
* (zoznam)

 |
| Útvary (s článkom) | 
* Národná kriminálna agentúra
* Pohotovostný policajný útvar
* Útvar osobitného určenia

 |
| Bývalé útvary (s článkom) | 
* Úrad boja proti korupcii
* Úrad boja proti organizovanej kriminalite

 |
| Vzdelávanie | 
* Akadémia Policajného zboru v Bratislave
* Stredná odborná škola Policajného zboru (Pezinok)

 |
| Ostatné | 
* Železničná polícia

 |
| Kategórie a zoznamy | 
* Slovenskí policajti (nielen z Policajného zboru)
* Slovenskí policajní generáli

 |